चिंता: गोरखालैंड आंदोलन के बाद अब बाढ़ ने व्यवसायियों की तोड़ी कमर, सब्जी व मछली का संकट
सिलीगुड़ी. गोरखालैंड आंदोलन के बाद अब बाढ़ ने कच्चे माल व्यवसायियों की कमर तोड़ दी है. दुर्गा पूजा के समय सब्जियों की भारी किल्लत होने की संभावना व्यवसायी जता रहे हैं. सिलीगुड़ी रेगुलेटेड मार्केट पिछले सात दिनों से वीरान पड़ा है. इस मार्केट की रौनक ढलते ही खुदरा व्यापारियों ने भाव बढ़ा दिया है.
अब तक नहीं पकड़ाये चर्च पर हमले के आरोपी
सिलीगुड़ी. कुछ दिनों पहले प्रधान नगर थानांतर्गत ढकनीकाठा इलाके में एक चर्च पर हुए हमले के आरोपी को अब तक गिरफ्तार नहीं किया जा सका है. इसको लेकर इस चर्च के पादरी तथा क्रिश्चियन समुदाय में आक्रोश का माहौल है. चर्च के पादरी एफ केरकेट्टा का कहना है कि हमले के बाद ही प्रधान नगर थाने में एक लिखित शिकायत दर्ज करायी गयी. उसके बाद भी अब तक किसी आरोपी की गिरफ्तारी नहीं हुई है. इस बात को लेकर बुधवार को चर्च की ओर से सिलीगुड़ी के पुलिस कमिश्नर को एक ज्ञापन दिया गया एवं तमाम आरोपियों की तत्काल गिरफ्तारी की मांग की गयी.
आपदा: कुलिक व नागर में उफान, एनएच 34 पर बह रहा बाढ़ का पानी, रायगंज शहर हुआ जलमग्न
रायगंज : बारिश थमने के बावजूद उत्तर दिनाजपुर जिले की विभिन्न नदियों का जलस्तर बढ़ता ही जा रहा है. इससे जिले की स्थिति गंभीर बनी हुई है. रायगंज शहर में कुलिक एवं नागर नदियां उफान पर हैं. इन नदियों के पानी से शहर का अधिकांश इलाका जलमग्न हो गया है. वहीं इटाहार सुई व महानंदा नदियों का जल अनियंत्रित होकर पूरे ब्लॉक में तबाही मचा रहा है. करणदिघी में सुधानी नदी का जल आसपास के इलाकों के दर्जनों गांवों में फैल गया है. राहत कार्य के लिए एनडीआएफ की टीम उतरी है.
बाढ़ का पानी निकालने को लोगों ने काटा एनएचz
बालूरघाट: दक्षिण दिनाजपुर में बाढ़ की स्थिति और बिगड़ गयी है. बाढ़ का पानी निकालने के लिए स्थानीय लोगों ने राष्ट्रीय सड़क को काटकर नाला बना दिया. गत मंगलवार देर रात को बालूरघाट ब्लॉक की डांगा ग्राम पंचायत के पंगारपाड़ा इलाके में स्थानीय लोगों ने राष्ट्रीय राजमार्ग को काट दिया. इस वजह से बालूरघाट-हिली रूट पर वाहनों की आवाजाही ठप हो गयी.
अवैध हथियार कारखाने का भंडाफोड़, छह गिरफ्तार
मालदा. कालियाचक थानांतर्गत देवीपुर स्थित एक घर में छापा मारकर पुलिस ने अवैध हथियार कारखाने का पर्दाफाश किया. देवीपुर निवासी लुत्फर रहमान के घर में यह अवैध कारखाना चल रहा था. पुलिस ने वहां से सात एमएम व नौ एमएम की 50 पिस्तौल जब्त कीं. इसके अलावा बड़े पैमाने पर हथियार बनाने के उपकरण भी जब्त किये गये. इस मामले में लुत्फर रहमान समेत सात लोगों को गिरफ्तार किया गया. इनमें से छह बिहार के मुंगेर के निवासी हैं.